שם משמואל—פרשת **אמור ועומר**— שנת תר"ע—ע' רצ"ח-רצ"ט

1. A. להבין הענין שאזהרת טומאת מת ניתנה דווקא **לכהנים**:
2. B.הנה **בחטא הראשון מעץ הדעת היתה הסיבה לזה** **חסרון תמימות.** **דתמימות הוא שלא יחקור אחר העתידות אלא יקבל כל מה שיבוא עליו מאת השי"ת, ולהאמין שהכל הוא לטובה.** דכאשר אמר הנחש: "כי יודע אלקים וגו' והייתם כאלקים", הי' לה לחשוב שבודאי השם הטוב לא ימנע טוב להולכים **בתמים**. ואם לא הרשה לנו, א"כ אף שהוא כן, הלא זה רצון הבורא יתברך שלא להיות כאלקים?! וכן במה שראתה: "כי טוב העץ וגו'", מה בכך שכן הוא, אחר שהשי"ת לא חפץ בכך, כנ"ל? !מה לה לחקור אחר מאמר השי"ת?! אך מחמת שחסר לה מדת תמימות—דתמים אינו מהרהר ואינו חוקר,כנ"ל—"ותמים עם ד'": "הוא ולחלקו", כמו **שפרש"י**. וממילא אין שייך בו מיתה, כי הענין מיתה כ' האר"י ז"ל: כי מתחברין עמו כחות הטומאה, עד שהנשמה, מחמת שאינה יכולה לסבול את הטומאה, היא מסתלקת. וזה שהוא "עם השי"ת ולחלקו" אין שום רע יכול לקרב אליו, כדכתיב: "לא יגורך רע". **אבל אחר שלא הי' בהם התמימות, שוב נתנו מקום לכחות הטומאה לקרב אליהם וגרמו מיתה**.
3. C**. ויעקב אבינו** שהי' איש **תם** לא **מת**, וההיפוך מאותיות תם הוא מת. וז"ש יעאע"ה: "**הן אנכי איש חלק**". ואיתא במ"ר ע"ש: "כי חלק ד' עמו" יע"ש. והכוונה בזה: דכך היתה תשובתו לאמו, שא"צ לעשות שום השתדלות בהברכות, אחר שאין השי"ת נותן לי, כי כן הוא **מדתו להיות לחלקו של השי"ת,** **ושלא לחקור בעתידות**. ואם יהי' מן השמים לבוא עליו הברכות, יבואו בלי השתדלות, ולכך לא מת:
4. A. וי"ל עוד: שמטעם זה, בשעת **קבלת התורה** נעשו **חרות** ממה"מ. שהרי אמרו: "**נעשה ונשמע**", שע"ז אמרו ז"ל: "אנן דסגינן **בתמימותא** כו'".
5. B. וכ"כ רש"י בפ' פרה אדומה: "ישראל שהיו **תמימים** כו'" וכשעשו העגל, אבדו התמימות כמובן, כי באם הי' בהם תמימות לא הי' השטן יכול להטעותם כלל.
6. **C. והנה תעודת הכהן הוא לחבר את העולמות תחתון בעליון ולמשוך השפע מעולם העליון להתחתון**, **ולזה נתבקש מדת התמימות** "להיות עמו ולחלקו". וזה שושבינא דמטרנותא. וכן הוא מדת אהרן הכהן שהיתה ג"כ **תמימות.** וז"ש "תריבהו על מי מריבה", פרש"י: נסתקפת לבוא עליו בעלילה. אם משה אמר: "שמעו נא המורים", אהרן מה חטא? וכ' בילקוט דהיל"ל "מה חטאתי"? אבל לא רצה לומר ולטעון**, אחר שרצה השי"ת** שימות, **הי' נכון וישר אצלו שיהי' כן,** **ולכך נבחר להיות כהן גדול.**
7. D. ולכך מצינו **באאע"ה וביעאע"ה שהיו כהנים** [וביצחק אבינו לא מצינו שהי' כהן ובאמת אצלו לא הי' שייך כהונה דהוא הי' נקרב לא מקריב]: באאע"ה כתיב: "נשבע ה' ולא ינחם אתה כהן לעולם". וביעאע"ה מצינו במ"ר: שאמר הקב"ה להמלאך שנגע בכף יריכו: "עשית לכה"ג שלי בע"מ" יע"ש. משום **דבשניהם מצינו תמימות**: **באאע"ה**: "התהלך לפני והי' תמים". **וביעקב**: **"איש תם".**
8. E. ואחר שמדת הכהן היא **תמימות**, מובן מדוע מוזהרין על טומאת מת, באשר הטומאה היא היפוך מדתם, בסוד "תיסרך רעתך") **ירמיהו ב׳:יט:א(**, כנודע. ובזה מיושבת קו' הזוה"ק: למה יחסם הכתוב בני אהרן, יע"ש? ולהנ"ל א"ש, דכל האיסור נצמח מחמת שהם בני **אהרן הכהן**, וכנ"ל, שהי' לו **מדת התמימות**:
9. והנה בהעומר כתיב: "**שבע שבתות** **תמימות** תהיינה", ובמ"ר: **אם עושין רצונו של מקום הם תמימות**. ובספה"ק כ' שהספירה מגביה את נפש הבהמיות של אדם ובאמת **להגביה את נפש הבהמיות אין דרך רק ע"י תמימות.** **ולפי"ז תמימות קאי על השבועות וגם על האדם.** וזה כוונת המ"ר: אל תהי מצוות העומר קלה בעיניך**, שבזכות מצוות העומר זכה אברהם לירש את ארץ כנען.** הה"ד: "ונתתי לך לזרעך אחריך"--ע"מ—"ואתה את בריתי תשמור", ואיזה זה? מצוות העומר. והוא פליאה,ד"את בריתי תשמור" כתיב במילה?! ולהנ"ל ניחא: **דע"י מצוות העומר, נעשה תמים כמו במילה דכתיב "תמים",** והבן:
10. והנה זה העצה היעוצה, ויסוד מוסד לתכלית היהדות: **להיות בתמימות ושלא לחקור ולהרהר אחר שום דבר**. אך איך שהוא יבין האדם שכן הוא טוב, ואז הוא **לחלקו** של השי"ת וטוב לו! **ובאמת, אם האדם הולך בתמימות, ומקבל עליו באהבה כל מה שבא עליו מהשי"ת, בזה הוא מסלק מעליו כל המקטריגין ונושע מכל צרותיו**, וזה שרמזו ז"ל בע"ז (ט"ו:): "מאחר שקבלת עליך את הדין דימוס פטור אתה", יע"ש:
11. **רש"י** על דברים י״ח:י״ג:א׳--**תמים** **תהיה** **עם** ה' אלהיך. הִתְהַלֵּךְ עִמּוֹ בִתְמִימוּת, וּתְצַפֶּה לוֹ, וְלֹא תַחֲקֹר אַחַר הָעֲתִידוֹת, אֶלָּא **כָּל מַה שֶּׁיָּבֹא עָלֶיךָ קַבֵּל בִּתְמִימוּת וְאָז תִּהְיֶה עִמּוֹ וּלְחֶלְקוֹ:**
12. **רמב"ן** על דברים י״ח:י״ג:א׳--וטעם **תמים** **תהיה** **עם** ה' אלהיך שנייחד לבבנו אליו לבדו ונאמין שהוא לבדו עושה כל והוא היודע אמיתת כל עתיד וממנו לבדו נדרוש העתידות מנביאיו או מאנשי חסידיו רצונו לומר אורים ותומים ולא נדרוש מהוברי שמים ולא מזולתם...
13. **יורה דעה קע״ט:א׳**--אין שואלין בחוזים בכוכבים ולא בגורלות: הגה משום שנאמר **תמים** **תהיה** **עם** ה' אלהיך וכ"ש דאסור לשאול בקוסמים ומנחשים ובמכשפים
14. **קדושת לוי**, ויקרא, דרוש לפסח א׳--וזה הרמז בפסוק **תמים** **תהיה** **עם** ה' אלקיך, כלומר **אתה תהיה תמים בלתי חסר שום דבר כשתהיה עם ה' אלקיך. אבל כשאדם אינו מאמין בזה אז הוא חסר, כי אינו עושה רצון בהשם יתברך להשפיע עלינו טובות**
15. **מצודת דוד על ירמיהו ב׳:יט:א**--**תיסרך רעתך.** הרעות שאתה עושה, המה ייסרו אותך במוסר יסורין, ר״ל: בעבורם תיוסר ביסורין:

**הקדמה**

* Meir Twersky Hesped re. Talner Rebbi , his father, ZS”L
* סיפורים—"הקנטוניסט שחזר"